Document ID: /roh_data/filtered/fineweb-2-filterrobots_roh.jsonl.gz/62856

Il retg sto esser cumplettamain en la pasta, uschia ch'el na guarda betg ora.
En la pastizaria Bühler tar l'Obertor en la citad veglia da Cuira vegnan durant trais dis producidas 400 fin 500 turtas da Bavania. Il pastizier Arthur Bühler di ch'en ils ultims onns saja la dumonda creschida. Il recept da la turta dals Trais Retgs datti schon dapi l'onn 500 avant Cristus, là n'han els dentant betg mess en in retg da plastic, però ina nusch. Il retg che mintgin avess ozendi gugent, emprovan ils pastiziers da zuppar uschè bain sco pussaivel.
Jau emprov mintga di ina turta da Bavania per guardar sche tut è en urden.
Ina collavuratura, in collavuratur ed Arthur Bühler lavuran cun ina maschina che maschaida la pasta, ina maschina che fa purziuns e cun il furn. Il rest da la lavur fan els a maun. La fin finala vegn anc suravi pulvra da zutger e la curuna d’aur, suenter è la turta da Bavania pronta per vender.
Or da l'archiv: